30/05/2013 | Administración LocalMunicipal
Muxía
Anuncio de aprobación definitiva da Ordenanza de publcidade

ANUNCIO Non producindose reclamacións no correspondente periodo de exposición ao público, considerase definitivamente aprobada e exponse integramente a continuación, a: ORDENANZA MUNICIPAL REGULADORA DO REPARTO DE PUBLICIDADE ARTIGO 1. A presente ordenanza municipal ten por obxecto regular a actividade publicitaria de reparto realizada directamente dende o sobre a vía pública, espazos anexos e públicos. Ós efectos do establecido na presente ordenanza, entenderase por reparto de publicidade, calquera clase de reparto de publicidade impresa en formato papel ou calquera tipo de pintadas anunciadoras. ARTIGO 2. Tan só poderán exercer esta actividade as empresas de distribución de material publicitario nas caixas de correo, que están legalmente constituídas para elo, sen prexuízo da excepcionalidade derivada da propaganda institucional ou electoral, e que soliciten a correspondente licenza municipal e realicen o pago da correspondente taxa. O Concello esixirá, para o outorgamento da correspondente licenza, o depósito dunha fianza ou aval de 300 €, que garantise e poida cubrir os gastos de limpezas da vía pública. Esta fianza será devolta ao interesado, previa petición deste ao finalizar os traballos, unha vez comprobado polos servizos municipais a ausencia de danos ou deterioros nos bens públicos. En caso contrario, procederase á incautación da fianza sendo o alcalde o órgano competente para elo. ARTIGO 3. A publicidade depositarase no interior das caixas de correo dos cidadáns e/ou aqueles espazos que os veciños ou comunidades de propietarios dispuxeran para a súa colocación. Prohíbese expresamente deixar publicidade no chan dos portais, vivendas ou nos vehículos. Igualmente queda prohibido repartir publicidade na vía pública, salvo en casos excepcionais e previa autorización fundamentada. ARTIGO 4. Todo o material publicitario repartido, sexa das características que fora, deberá de portar nun lugar ben visible a identificación da empresa ou da organización distribuidora, denominación completa, domicilio completo, N. I. F. ou C. I. F. e teléfono de contacto. A ausencia da identificación será obxecto dunha sanción que, entendendo que a distribución realizouse por unha empresa que non estaba legalmente constituída, recaerá sobre a empresa anunciante. ARTIGO 5. No suposto de que o material publicitario a distribuír, por imposibilidade técnica ou operativa xustificada, non reúna as condicións esixidas pola presente ordenanza, as empresas distribuidoras de material publicitario, deberán comunicalo por escrito o Concello coa anticipación necesaria e deberán axuntar un modelo de material publicitario a distribuír. ARTIGO 6. O incumprimento desta ordenanza, no sentido de non depositar correctamente os prospectos, detectados polos servicios de inspección deste Concello ou denunciados polos cidadáns, serán obxecto dunha sanción. Cando haxa ausencia de identificación da empresa distribuidora, a sanción, entendendo que o reparto foi realizado por unha empresa que non estaba legalmente constituída, recaerá sobre a empresa anunciante. ARTIGO 7. O material publicitario obxecto da distribución deberá realizarse principalmente en papel reciclado, e deberase dobrar adecuadamente, tendo en conta o tamaño habitual das caixas de correo ou espacios establecidos para o depósito. ARTIGO 8. Considerando que a caixa de correo ou espacio destinado o efecto é un ben privado, as empresas distribuidoras de material publicitario, deberán de absterse de depositar publicidade en aqueles, cuxos propietarios indiquen expresamente a vontade de non recibila. Dita vontade quedará plenamente acreditada mediante calquera tipo de sinal que se coloque nas caixas de correo ou espacios destinados e, sen ningún xénero de dúbidas, aperciba da non disposición do titular da vivenda a recibir dita publicidade. ARTIGO 9. As empresas de distribución de material publicitario das caixas de correo ou espacios destinados a tal fin, recomendarán os seus clientes a cantidade de prospectos, adhesivos, pasquíns, pancartas, bandeirolas, folletos, panfleto,., a repartir e a periocidade, coa intención de diminuír o impacto e garantir a eficiencia. ARTIGO 10. As empresas de distribución do material publicitario, recomendará nos seus clientes a necesidade de usar papel reciclado, de non usar papel branqueado con cloro, de evitar as plastificacións e os prospectos satinados, así como a convivencia de favorecer o uso de tintas ecolóxicas. ARTIGO 11. O material publicitario unha vez usado terá a consideración de residuo urbano reciclable. As empresas de distribución de material publicitario, deberán aconsellar os seus clientes a inclusión na súa publicidade de mensaxes de educación ambiental e expresamente a necesidade de depositar a publicidade unha vez usada, non colectores azuis para a recollida selectiva de papel e cartón, situados no termino municipal coa finalidade de garantir a reciclaxe. ARTIGO 12.–Principios xerais. Constitúen infracción administrativa desta ordenanza as accións e omisións que representen vulneración dos seus preceptos, tal e como aparecen tipificadas nos diferentes artigos de desenrolo. ARTIGO 13.–Das infraccións.1. As Infraccións contra a presente ordenanza clasificaranse en moi graves, graves e leves.2. Constitúen infracción moi graves: a) Carecer da correspondente autorización municipal. b) O non pagamento da correspondente taxa ou fianza. c) O Reparto de material publicitario sen Identificación da empresa distribuidora, salvo nos casos expresamente autorizados previstos na ordenanza. d) Negarse ou resistirse a subministrar datos ou a facilitar a información solicitada polas autoridades competentes ou polos axentes no cumprimento das súas funcións, e tamén o subministro da información ou documentación falsa, inexacta, incompleta ou que inducira a erro, implícita ou explicitamente. e) Deixar a publicidade no chan dos portais dos inmobles ou en lugar diferente o disposto polos veciños. f) Deixar publicidade nos vehículos estacionados. g) A comisión de dúas infraccións graves no prazo dun ano.3. Constitúen infraccións graves: a) Non atoparse legalmente constituída a empresa distribuidora. b) Non dobrar adecuadamente ou depositar adecuadamente o material publicitario nas caixas de correo ou espacios destinados o efecto. c) Desgarrar, arrancar ou tirar a vía pública, carteis, anuncios, pancartas. d) A Comisión de tres infraccións leves no prazo dun ano.4. Constitúen infraccións leves: a) Distribuír publicidade nas caixas de correo ou espacios dos propietarios que fagan uso do seu dereito voluntario de non recibir publicidade. b) Calquera infracción das disposicións contidas na presente ordenanza que non teñan a consideración de moi graves ou graves. ARTIGO 14.–Responsabilidade. Son responsables das infraccións administrativas as persoas físicas e xurídicas que cometan as cometan a título de autores e/ou coautores. Esta responsabilidade poderase estender a aquelas persoas que por lei se lles atribúe o deber de prever a infraccións administrativa cometidas por outros. Das infraccións relativas a actos suxeitos a licencia que se produzan sen habela obtido previamente, ou con incumprimento das súas condicións, serán responsables as persoas físicas e xurídicas que sexan titulares da licencia, e si esta non existise, a persoa física ou xurídica, baixo cuxa dependencia actúe o autor material da infracción. En caso de realización da actividade carecendo de licencia municipal ou contravindo o establecido na mesma ou na presente ordenanza, cao resolución de inicio do expediente, acordarase como medida cautelar o inmediato cese no exercicio da actividade. A resolución que poña fin o expediente administrativo, deberá pronunciarse sobre o mantemento das medidas adoptadas con caracter de cautelares. Cando se teña coñecemento dun dano ou deterioro nos bens municipais pola actividade obxecto deste regulamento, o Concello requerirá ao autor ou coautor para que arranxe o dano ou deterioro no prazo máximo de 8 días, incautándose en caso contrario a fianza en cantidade suficiente para cubrir os danos. Se o importe destes fora superior ó dos danos producidos (segundo informe municipal) os responsables deberán de reintegrar á Tesourería municipal a diferencia. ARTIGO 15: Clasificación das Infraccións e a súa Sanción. As infraccións administrativas desta ordenanza clasifícanse en moi graves, graves e leves. As Sancións derivadas das infraccións administrativas terán a natureza de Multa e imporanse dacordo coa seguinte escala: 1. Infraccións leves: ata 750 €. 2. Infraccións graves: de 751 € ata 1.500 €. 3. Infraccións moi graves: de 1.501 € ata 3.000 €. ARTIGO 16.–Criterios para a graduación da sanción. A clasificación da infracción e da imposición da sanción adecuaranse os feitos, sopesándose o seguintes criterios de aplicación: – A existencia de intencionalidade ou reiteración. – A natureza dos prexuízos ocasionados. – A reincidencia, por cometer nun prazo unha ou máis dunha infracción da mesma natureza. – A transcendencia social. A imposición das sancións será compatible coa esixencia o infractor da reposición da situación que houbera alterado o seu estado orixinario, así como a indemnización polos danos e prexuízos causados polos feitos sancionados. ARTIGO 17.–Feitos constatados polos axentes da autoridade. Nos procedementos sancionadores que se instrúan en aplicación desta ordenanza, os feitos constatados polos axentes da autoridade teñen valor probatorio, sen prexuízo das probas que poidan acercar os interesados. Dos feitos constatados polos axentes da autoridade, que poidan integrar unha infracción da que a competencia veña atribuída pola lei a outras administracións, estatal ou autonómica, procederase a levantar atestado ou denuncia dos feitos que serán remitidos a autoridade competente. ARTIGO 18.–Destino e substitución das sancións. As sancións económicas impostas pola comisión de infraccións graves ou leves, poderán ser suspendidas, se o infractor acepta a realización de traballos ou actividades en beneficio da comunidade establecidos polo Concello. ARTIGO 19.–Prescrición e caducidade. As infraccións moi graves prescriben ó cabo de dous anos; as graves, ó ano, e as leves, ó cabo de seis meses. Estes prazos comezarán na contar a partir do día no que a infracción se houbera cometido. As sancións impostas por faltas moi graves prescribiran o cabo de tres anos, as impostas por faltas graves os dous anos e as impostas por faltas leves o ano. Estes prazos comezarán a contar dende o día seguinte a aquel no que adquiriu firmeza en vía administrativa a resolución pola cal se impuxo a sanción. Si transcorridos seis meses dende a iniciación do procedemento sancionador non houbera recaído resolución expresa e definitiva, iniciarase o prazo de trinta días para a caducidade do expediente e o arquivo das actuacións. Estes prazos interromperanse nos supostos de que o procedemento se houbera paralizado por algunha causa imputable os interesados ou que os feitos houberan pasado a xurisdicción penal. ARTIGO 20.–Medidas cautelares. Para a incoación do procedemento sancionador o órgano competente pode adoptar, mediante resolución motivadas, as medidas cautelares de carácter provisional que sexan necesarias para a boa finalidade do procedemento, evitando o mantemento dos efectos da infracción e impulsando as medidas esixidas polos intereses xerais. Neste sentido, poderase acordar a suspensión das actividades que se realicen sen Licencia e a retirada dos obxectos, materiais, utensilios ou productos cos que se estivese xerando ou se houbera xerado a infracción. Estas medidas poderán ser adoptadas polos membros do Corpo da Policía Local unha vez formulada a preceptiva denuncia e serán mantidas, modificadas ou levantadas polo órgano que incoe o expediente. ARTIGO 21.–Competencia e procedemento. A competencia para a incoación dos procedementos sancionadores obxecto desta ordenanza e para a imposición das sancións, así como doutras esixencias compatibles coas sancións, corresponde o Sr. alcalde-presidente, e por delegación o Concelleiro Delegado. A instrucción dos expedientes corresponderá, igualmente, a persoa designada polo Sr. alcalde-presidente. ARTIGO 22.–Pago das sancións. As sancións poderanse facer efectivas dende o mesmo momento da recepción do boletín de denuncia ou acta da inspección ou, no seu defecto, na notificación posterior da denuncia polo instructor do expediente, persoándose nas oficinas do Concello, cunha bonificación do 30% sobre a contía correspondente e sen prexuízo da posibilidade de interposición dos recursos ou de realizar as alegacións que se estimen pertinentes. A bonificación sinalada seralle aplicada o pago que teña lugar antes de que se dicte resolución do expediente sancionador. O abono do importe da multa implica a terminación do procedemento unha vez concluído o prazo do trámite para formular alegacións sen que estas se houberan realizado, sen prexuízo da posibilidade de interpoñer os recursos correspondentes. DISPOSICIÓN FINAL PRIMEIRA.–A Alcaldía queda facultada para dictar cantas instruccións resulten precisas para a adecuada interpretación e no seu caso para o desenrolo e aplicación desta ordenanza. SEGUNDA.–A presente Ordenanza entrará en vigor ós 15 días da publicación íntegra do texto definitivo no Boletín Oficial da Provincia. Muxía, 23 de maio de 2013. O alcalde Félix Porto